Maen y Bardd - Wicipedia

# Maen y Bardd

### Oddi wrth Wicipedia, y gwyddoniadur rhydd.

Maen y Bardd

Mae Maen y Bardd yn siambr gladdu neu gromlech o'r cyfnod Neolithig, wedi ei lleoli gerllaw yr hen ffordd Rufeinig uwchben Rowen yn sir Conwy, ychydig i'r dwyrain o Fwlch y Ddeufaen. Enw arall ar y gromlech yn lleol yw Cwt y Filiast neu Llety'r Filiast (adlais o'r hen draddodiadau sy'n cysylltu milgwn â siambrau claddu a chromlechi; roedd y milgi yn anifail pwysig ym mytholeg y Celtiaid).

Credir fod y siambr yma yn dyddio o tua 3000 CC.. Mae'n siambr weddol fach, 1.1 medr bob ffordd ac 1.2 m. o uchder, ond mae mewn cyflwr da, gyda'r meini i gyd yn sefyll. Heb fod ymhell i'r gogledd-ddwyrain mae olion bedd o Oes yr Efydd, a gellir gweld nifer o olion cytiau a meini hirion bob ochr i'r hen ffordd. Yr enw ar un o'r meini hirion hyn yw 'Picell Arthur' neu 'Ffon y Cawr'.

Gellir cyrraedd yma o Rowen trwy ddilyn y ffordd heibio'r Hostel Ieuenctid, sy'n troi'n ffordd drol sy'n dilyn llinell yr hen ffordd Rufeinig.

### [golygu] Llyfryddiaeth

- Lynch, Frances (1995) Gwynedd (A guide to ancient and historic Wales) (Llundain:HMSO) ISBN: 0-11-701574-1

Wedi dod o "http://cy.wikipedia.org../../../m/a/e/Maen_y_Bardd_32f4.html"

Categorïau: Cromlechi Cymru | Archaeoleg Cymru | Oes y Cerrig Newydd yng Nghymru | Conwy

##### Views

- Erthygl
- Sgwrs
- Diwygiad cyfoes

##### Chwilio